ক্রুজার ফন উইক
কর্নেলিয়াস ফ্রাঙ্কোইয়াস ক্রুজার ফন উইক (ইংরেজি: Kruger van Wyk; জন্ম: ৭ ফেব্রুয়ারি, ১৯৮০) উলমারানস্টাড এলাকায় জন্মগ্রহণকারী দক্ষিণ আফ্রিকান বংশোদ্ভূত সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০১০-এর দশকের সূচনালগ্নে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস স্ট্যাগস ও ক্যান্টারবারি এবং দক্ষিণ আফ্রিকান ক্রিকেটে নর্দার্নস ও টাইটান্স দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে পারদর্শী ছিলেন ক্রুজার ফন উইক।